smcproject/ml-wiki-sentences huggingface dataset:
അമെനോറിയയും സ്റ്റിറോയിഡ് റെസിസ്റ്റന്റ് നെഫ്രോട്ടിക് സിൻഡ്രോമും അനുഭവിക്കുന്ന കുട്ടികളുടെ ജനിതക പരിശോധനയ്ക്ക് ഫ്രെയ്സർ സിൻഡ്രോം നേരത്തെ തന്നെ കണ്ടെത്താനാകും, എന്നിരുന്നാലും വൃക്കസംബന്ധമായ പരാജയത്തിന്റെ സാവധാനത്തിലുള്ള പുരോഗതി രോഗനിർണയം ബുദ്ധിമുട്ടാക്കുന്നു.
ഫ്രേസിയർ സിൻഡ്രോം ഉള്ള രോഗികളിൽ ആദ്യകാല ഇലക്‌റ്റീവ് ബൈലാറ്ററൽ ഗോണഡെക്ടമി ശുപാർശ ചെയ്യപ്പെടുന്നു അവലംബം പുറത്തേക്കുള്ള കണ്ണികൾ
ഫ്രേസർ ഫിർ ഇംഗ്ലീഷ് വിലാസം https://ml.wikipedia.org/wiki/Fraser_fir
തെക്കുകിഴക്കൻ അമേരിക്കൻ ഐക്യനാടുകളിലെ അപ്പാലാച്യൻ മലനിരകളിലെ ഒരു സ്പീഷീസാണ് ഫ്രേസർ ഫിർ .
അബിസ് ഫ്രേസറി ബാൽസം, ഫിറുമായി (അബിസ് ബാൽസമി) വളരെ അടുത്ത ബന്ധം പുലർത്തുന്നുണ്ട്.
ഇതിനെ ചിലപ്പോൾ ഒരു ഉപസ്പീഷീസായി കണക്കാക്കപ്പെടുന്നു.
അവലംബം പുറം കണ്ണികൾ Abies fraseri (Fraser fir) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
eFloras.org—Flora of North America: Abies fraseri treatment eFloras.org: Abies fraseri range map Interactive Native Range Distribution Map: Abies fraseri Archived 2016-03-03 at the Wayback Machine .
ഫ്രൈഡ് റൈസ് ഇംഗ്ലീഷ് വിലാസം https://ml.wikipedia.org/wiki/Fried_rice Arroz chaufa , Peruvian-Chinese fried rice Korean kimchi-bokkeum-bap
അരി ഉപയോഗിച്ച് പാകം ചെയ്ത ഒരു വിഭവമാണ് ഫ്രൈഡ് റൈസ് .
സാധാരണയായി മുട്ട , പച്ചക്കറി , സീഫുഡ്, അല്ലെങ്കിൽ മാംസം പോലുള്ള ചേരുവകൾ കലർന്നതാണ്.
പലപ്പോഴും ഇത് തനിയെയോ മറ്റൊരു വിഭവത്തിന്റെ കൂടെയോ കഴിക്കാവുന്നതാണ്.
തെക്ക് കിഴക്ക്, ചില ദക്ഷിണ ഏഷ്യൻ പാചകത്തിൽ ഫ്രൈഡ് റൈസ് ഒരു പ്രധാന ഘടകമാണ്.
വീടുകളിലുണ്ടാക്കുന്ന പാചകരീതിയിൽ മറ്റ് വിഭവങ്ങളിൽ നിന്നും വ്യത്യസ്തമായി വിവിധചേരുവകളാൽ ഫ്രൈഡ് റൈസ് ഉണ്ടാക്കുന്നു.
ചൈനയിലെ സുയി രാജവംശത്തിലാണ് ഫ്രൈഡ് റൈസ് ആദ്യമായി വികസിപ്പിച്ചെടുത്തത്.
അതിനാൽ എല്ലാ ഫ്രൈഡ് റൈസ് വിഭവങ്ങളുടെയും ഉത്ഭവം ചൈനീസ് ഫ്രൈഡ് റൈസിലൂടെ കണ്ടെത്താൻ കഴിയും.
ചിത്രശാല Fried rice dishes Beef fried rice topped with a sunny side up egg ഇന്തോ-ചൈനീസ് വിഭവമാണ് സ്കെസ്വാൻ ഫ്രൈഡ് റൈസ് ഇരുമ്പ് ഗ്രിൽഡിൽ ചിയോൽപാൻ-ബോക്കിയം-ബാപ്പ് Kimchi-bokkeum-bap , the most popular Korean fried rice Fuk gin caau faan , Hokkien fried rice Jyun joeng caau faan , Hong Kong-style "mandarin ducks" fried rice Khao phat , Thai fried rice Khao phat kaeng khiao wan , green curry fried rice Khao phat kaphrao , Thai fried rice with holy basil Khao phat pu , Thai fried rice with crab meat Nasi goreng with salted fish and egg Nasi goreng istimewa , special fried rice Javanese-Surinamese nasi goreng in The Netherlands Nasi goreng pattaya , Malaysian omelette rice Nigerian fried rice with fish, salad and steamed bean pudding Omurice (Japanese omelette rice) with fried rice inside Taiwanese fried rice ഇതും കാണുക Arroz a la valenciana Arroz con pollo Arròs negre Biryani Fried noodles Jambalaya Nam khao – a salad from Laos and is made with deep-fried rice balls and other ingredients Paella Pilaf Risotto Yam naem – a Thai salad prepared using fried curry rice and other ingredients അവലംബം
ഫാരിസ് അബൂബക്കർ ഇംഗ്ലീഷ് വിലാസം https://ml.wikipedia.org/wiki/Pharis_Aboobaker
ദീപിക ദിനപത്രത്തിന്റെ മുൻ‌കാല ഉടമസ്ഥനും, നിലവിൽ ചെന്നൈ ആസ്ഥാനമാക്കി പ്രവർത്തിക്കുന്ന ബിസിനസ്സുകാരനുമാണ്‌ എം.എ. ഫാരിസ് എന്ന ഫാരിസ് അബൂബക്കർ .
യഥാർത്ഥ പേര്‌ മുണ്ടയിൽ അബൂബക്കർ ഫാരിസ് .
കോഴിക്കോട് ജില്ലയിലെ കൊയിലാണ്ടിക്കടുത്ത നന്തി എന്ന സ്ഥലത്തു ജനിച്ചു.
അച്ഛൻ:മുണ്ടയിൽ അബൂബക്കർ, അമ്മ മറയക്കാരത്ത് സോഫീയ്യാ.
പൊയിൽക്കാവ് ഹൈസ്കൂളിൽ നിന്നും, കോഴിക്കോട് ഫാറൂഖ് കോളേജിൽ നിന്നുമായി വിദ്യാഭ്യാസം.
ബിരുദമെടുത്ത ശേഷം ചെന്നൈയിൽ ചെറിയരീതിയിൽ തുകൽ ഉല്പ്പന്നങ്ങളുടെ വ്യാപാരത്തിലേർപ്പെട്ടിരുന്ന പിതാവിനെ സഹായിക്കാൻ ചെന്ന ഫാരിസ് വളരെ പെട്ടെന്നു തന്നെ കയറ്റുമതി ബിസിനസിലൂടെ സമ്പന്നനായിമാറി.
ബിസിനസിൽ കർക്കശമായ സ്വകാര്യത പുലർത്തുന്ന ഫാരിസിന്റെ ബിസിനസ് ബന്ധങ്ങൾ പലപ്പോഴും മാധ്യമങ്ങളിൽ ചർച്ചാ വിഷയമായിട്ടുണ്ട്.
നഷ്ടത്തിലായ ദീപിക ദിനപത്രത്തിന് ഫാരിസ് സംഭാവന നൽകുകയും പിന്നീട് അത് പത്രവ്യവസായി എന്ന നിലയിൽ ഏറ്റെടുക്കുകയും ചെയ്തു.
ഇതേ തുടർന്ന് ദീപികയിലെ പത്രപ്രവർത്തകർ ഉൾപ്പെടെ ഇരുന്നൂറോളം ജീവനക്കാരെ സ്വയം വിരമിക്കൽ പദ്ധതിയുടെ മറവിൽ നിർബന്ധിതമായി പുറത്താക്കിയത് വിവാദമായിരുന്നു.
ഫാരിസും രാഷ്ട്രദീപിക കമ്പനിയുടെ അന്നത്തെ ചെയർമാനായിരുന്ന കാഞ്ഞിരപ്പള്ളി സീറോ മലബാർ രൂപതാ ബിഷപ്പ് മാർ.
മാത്യു അറക്കലും തമ്മിലുള്ള ബന്ധം സംശയാസ്പദമാണെന്ന് കേരളശബ്ദം വാരിക , ഓശാന തുടങ്ങിയ പ്രസിദ്ധീകരണങ്ങൾ ആരോപിച്ചു
2007 -ൽ കണ്ണൂരിൽ നടന്ന നായനാർ സ്മാരക ഫുട്ബോൾ മേളയ്ക്ക് 60 ലക്ഷം രൂപ എന്ന വലിയ തുക സ്പോൺസർഷിപ്പ് വെളിപ്പെടുത്താതെ നല്കിയതിലും സംശയകരമായ വസ്തുതകൾ ഉണ്ടെന്ന് മാതൃഭൂമി ദിനപത്രം ആരോപിച്ചു.
പ്രസ്തുത ആരോപണങ്ങളെ ഫാരിസിൻറെ കീഴിലുള്ള ദീപിക ദിനപത്രം ശക്തമായി എതിർത്തു.
സി.പി.എം.-ലെ എതിർ വിഭാഗത്തിന്റെ പക്ഷം പിടിച്ചുകൊണ്ടും തനിക്കെതിരായും  ദീപികയിൽ തുടരെ വാർത്തകൾ വന്നതിന്‌ അനുബന്ധമായി കേരളത്തിലെ മുഖ്യമന്ത്രിയായ വി.എസ്. അച്യുതാനന്ദൻ ഫാരിസിനെ "വെറുക്കപ്പെട്ടവൻ" എന്നു വിശേഷിപ്പിച്ചു.
ആ പദപ്രയോഗം പ്രസ്തുത വിവാദം കൂടുതൽ ജനശ്രദ്ധ ആകർഷിക്കാൻ ഇടയാക്കി.
" വെറുക്കപ്പെട്ടവൻ " എന്ന പരാമർശം മാധ്യമങ്ങളിൽ വളരെ ചർച്ചാ വിഷയമാവുകയും ഫാരിസിന്റെ സ്വകാര്യത വിവാദമാവുകയും ചെയ്തപ്പോൾ മാർക്സിസ്റ്റ് പാർട്ടിയുടെ നിയന്ത്രണത്തിലുളള കൈരളി ചാനൽ ഫാരിസുമായുള്ള അഭിമുഖം രണ്ടു ദിവസങ്ങളിലായി സംപ്രേഷണം ചെയ്തു.
പ്രസ്തുത അഭിമുഖത്തിനുശേഷം ഫാരിസ് പി.ടി. ഉഷയുടെ സ്കൂൾ ഓഫ് അത്‌‍ലറ്റിക്സിന്‌ ഒന്നരക്കോടിരൂപ സംഭാവന നല്കിയിരുന്നു എന്ന വാർത്തയും പ്രസ്തുത വാർത്ത പുറത്തുവന്നതിനുശേഷം പി.ടി. ഉഷയുടെ സ്കൂളിനുനേരെ നടന്നെന്ന് ആരോപിക്കപ്പെടുന്ന പ്രവർത്തനങ്ങളും വിവാദമായി.
അതുപോലെ, ഫാരിസിന്റെ മൂന്നു കമ്പനികളിൽനിന്ന് 50 ലക്ഷം അമേരിക്കൻ ഡോളർ നഷ്ടപരിഹാരം ലഭിക്കുന്നതിനായി സിംഗപ്പൂരിലെ നാഷണൽ കിഡ്നി ഫൗണ്ടേഷൻ നൽകിയ കേസിൽ അദ്ദേഹത്തിന്‌ സിംഗപ്പൂർ കോടതി സമ്മൻസ് അയച്ചു എന്ന വാർത്തയും അതീവ ജനശ്രദ്ധയാകർഷിച്ചു.
2008 സെപ്റ്റംബർ മൂന്നിന് നടത്തിയ വാർത്താ സമ്മേളനത്തിൽ ഫാരിസ് വെറുക്കപ്പെട്ടവനാണെന്ന അഭിപ്രായത്തിൽ ഉറച്ചു നിൽക്കുന്നതായി മുഖ്യമന്ത്രി വി.എസ്. അച്യുതാനന്ദൻ ആവർത്തിച്ചു.
അവലംബം ↑ പ്രതിസന്ധിയിൽ ഫാരിസ് സഹായിച്ചു - ദീപിക ദിനപത്രത്തിന്റെ എഡിറ്റോറിയൽ, കർദിനാൾ മാർ വർക്കി വിതയത്തിൽ , മേജർ ആർച്ച്‌ബിഷപ്പ് , സീറോ മലബാർ സഭ ↑ ഫുട്ബോൾ മേളയ്ക്ക് 60 ലക്ഷം: സക്കാത്തിനു വന്ന് പത്രമുടമയായി - വിവാദങ്ങൾക്കു തിരികൊളുത്തിക്കൊണ്ട് ഫാരിസിനു മാധ്യമ ശ്രദ്ധ നൽകിയ മാതൃഭൂമി ദിനപത്രത്തിലെ വാർത്ത അവലംബം kidney foundation Archived 2007-10-09 at the Wayback Machine .
Prodigal Scribe Archived 2007-10-09 at the Wayback Machine .
human rights kerala Archived 2007-09-28 at the Wayback Machine .
Interview with Pharis Aboobacker
ഫാരൺഹീറ്റ് ഇംഗ്ലീഷ് വിലാസം https://ml.wikipedia.org/wiki/Fahrenheit ഫാരൺഹീറ്റും സെൽഷ്യസും പ്രദർശിപ്പിക്കുന്ന ഒരു തെർമോമീറ്റർ
താപനിലയുടെ ഏകകമാണ് ഫാരൺഹീറ്റ് .
ഭൌതികശാസ്ത്രജ്ഞനായിരുന്ന ഡാനിയേൽ ഗബ്രിയേൽ  ഫാരൺഹീറ്റ് 1724ലാണ് ഈ ഏകകം നിർദ്ദേശിച്ചത്.
അദ്ദേഹത്തിന്റെ പേരിൽ തന്നെയാണ് ഈ ഏകകം അറിയപ്പെടുന്നത് .
ഈ ഏകകത്തിൽ ശുദ്ധജലം 32 ഡിഗ്രി ഫാരൺ(°F) താപനിലയിൽ മഞ്ഞുകട്ടയായും 212 ഡിഗ്രി ഫാരൺ താപനിലയിൽ നീരാവിയായും മാറുന്നു.
ഇരുപതാം നൂറ്റാണ്ടിന്റെ പകുതിയോടെ ലോകത്തിലെ ഭൂരിപക്ഷം രാഷ്ടങ്ങളും സെൽഷ്യസ് ഉപയോഗിക്കാൻ തുടങ്ങി.
പക്ഷെ ഇപ്പോഴും അമേരിക്കൻ ഐക്യനാടുകൾ , പലാവു , ബഹാമാസ് തുടങ്ങിയ ചില രാജ്യങ്ങളിൽ ഫാരൺഹീറ്റ് തന്നെയാണ് പ്രധാന ഏകകം.
കാനഡയിൽ ഫാരൺഹീറ്റും സെൽഷ്യസും ഒരുപോലെ ഉപയോഗിക്കാറുണ്ട്.
) Countries that use Fahrenheit.
Countries that use both Fahrenheit and Celsius.
Countries that use Celsius.
ഫാരൺഹീറ്റും സെൽഷ്യസും തമ്മിലുള്ള താരതമ്യം മറ്റു എകകങ്ങളുമായുളള താരതമ്യം കെൽവിൻ സെൽഷ്യസ് ഫാരൺഹീറ്റ് കേവലപൂജ്യം 0 K −273.15 °C −459.67 °F ദ്രവീകൃത നൈട്രജന്റെ തിളനില 77.4 K −195.8 °C −320.3 °F സെൽഷ്യസും ഫാറൺഹീറ്റും ഒരേ മൂല്യം നൽകുന്ന താപനില.
K 37.0 °C 98.6 °F ജലത്തിന്റെ തിളനില 373.1339 K 99.9839 °C 211.971 °F അവലംബം ↑ തെർമോമീറ്റർ (2019).
↑ ↑ Lide, D.R., ed.
ഫാരൽ വില്യംസ്
ഒരു അമേരിക്കൻ ഗായകനും, റാപ്പറും, ഗാനരചയിതാവും, റെക്കോർഡ് നിർമ്മാതാവും, ഫാഷൻ ഡിസൈനറും, സംരംഭകനുമാണ് ഫാരെൽ ലാൻസിലോ വില്യംസ് (/ fəˈrɛl /; ജനനം: ഏപ്രിൽ 5, 1973).
ഉറ്റ ചങ്ങാതിയായ ചാഡ് ഹ്യൂഗോയ്‌ക്കൊപ്പം അദ്ദേഹം 1990 കളുടെ തുടക്കത്തിൽ ഹിപ് ഹോപ്പ്, ആർ ബി പ്രൊഡക്ഷൻ കൂട്ടായ്മയായ ദി നെപ്റ്റ്യൂൺസ് രൂപീകരിച്ചു.
1999-ൽ അദ്ദേഹം ഹ്യൂഗോ, ഷേ ഹേലി എന്നിവരോടൊപ്പം ചേർന്ന് രൂപീകരിച്ച നേർഡ് (N.E.R.D) എന്ന ബാൻഡിന്റെ പ്രധാന ഗായകനായി.
വില്യംസ് തന്റെ ആദ്യ സോളോ ആൽബമായ ഇൻ മൈ മൈൻഡ് 2006 ൽ പുറത്തിറക്കി.
2013 ൽ റോബിൻ തിക്കും ടിഐയും ചേർന്നുള്ള "ബ്ലർഡ് ലൈൻസ്" എന്ന ഗാനത്തിൽ അദ്ദേഹം പ്രത്യക്ഷപ്പെട്ടു, കൂടാതെ അദ്ദേഹത്തിന്റെ "ഹാപ്പി" എന്ന ഗാനം 2013 ൽ പുറത്തിറങ്ങിയ ഡെസ്പിക്കബിൾ മി 2 എന്ന ചിത്രത്തിന്റെ ശബ്‌ദട്രാക്കിന്റെ പ്രധാന സിംഗിൾ ആയിരുന്നു.
അതേ വർഷം തന്നെ ഡാഫ്റ്റ് പങ്കിന്റെ "ഗെറ്റ് ലക്കി" എന്ന സിംഗിളിലും വില്യംസ് ഭാഗമായി.
ഈ ഗാനം മികച്ച റെക്കോർഡ്, മികച്ച പോപ്പ് ഡ്യുവോ / ഗ്രൂപ്പ് പ്രകടനം എന്നിവക്കുള്ള 56-ാമത് ഗ്രാമി അവാർഡ് നേടി.
അദ്ദേഹത്തിന്റെ രണ്ടാമത്തെ ആൽബം ഗേൾ 2014 ൽ പുറത്തിറങ്ങി.
നിരവധി അംഗീകാരങ്ങളും നാമനിർദ്ദേശങ്ങളും വില്യംസിന് ലഭിച്ചിട്ടുണ്ട്.
മൂന്ന് പ്രൊഡ്യൂസർ ഓഫ് ദി ഇയർ, നോൺ-ക്ലാസിക്കൽ (ഒന്ന് നെപ്റ്റ്യൂണിലെ അംഗമെന്ന നിലയിൽ) എന്നിവയടക്കം 13 ഗ്രാമി അവാർഡുകൾ അദ്ദേഹം നേടിയിട്ടുണ്ട്.
2014 ൽ മികച്ച "ഹാപ്പി" (ഡെസ്പിക്കബിൾ മി 2 ൽ നിന്ന്) ഒറിജിനൽ ഗാനത്തിനും, 2017 ൽ ഹിഡൻ ഫിഗേഴ്സ് എന്ന ചിത്രത്തിന്റെ നിർമ്മാതാവെന്ന നിലയിലും രണ്ടുതവണ അക്കാദമി അവാർഡ് നാമനിർദേശവും അദ്ദേഹത്തിന് ലഭിച്ചു.
ഫാറൂഖ് കോളേജ് ഇംഗ്ലീഷ് വിലാസം https://ml.wikipedia.org/wiki/Farook_College രാജാ ഗേറ്റ് , ഫറൂഖ് കോളേജ് ഇംഗ്ലീഷ് വിലാസം https://ml.wikipedia.org/wiki/Farook_College
കോഴിക്കോട് ജില്ലയിലെ ഫറോക്ക് എന്ന സ്ഥലത്താണ് ഫാറൂഖ് കോളേജ് സ്ഥിതി ചെയ്യുന്നത്.
1948 ൽ പ്രവർത്തനം ആരംഭിച്ചു.
റൗസത്തുൽ ഉലൂം പ്രസിഡൻറായിരുന്ന മൗലവി അബൂസബാഹ് അഹമ്മദ് അലിയും കെ എം സീതി സാഹിബുമാണ് 1948 ൽ ഫാറൂഖ് കോളേജ് സ്ഥാപിച്ചത്.
1948 ൽ ഓഗസ്റ്റ് 12ാം തിയതിയാണ് ഈ കോളേജ് തുറന്ന് പ്രവർത്തനമാരംഭിക്കുന്നത്.
അന്ന് മലബാർ പ്രദേശത്തെ ആദ്യ ഫസ്റ്റ് ഗ്രേഡ് കോളേജ് ആയിരുന്നു ഇത്.
കെ എം സീതി സാഹിബിന്റെ അതിയായ ആഗ്രഹമായിരുന്നു മലബാറിലൊരു ഫസ്റ്റ് ഗ്രേഡ് കോളേജ്.
ആദ്യകാലത്ത് മദ്രാസ് സർവകലാശാലയുടെയും പിന്നീട് കേരള സർവകലാശാലയുടെയും പിന്നീട്  കോഴിക്കോട് സർവകലാശാലക്കു കീഴിലും പ്രവർത്തിച്ചു.
ഫാറൂഖ്‌ കോളേജിനു 2015ൽ സ്വയഭരണ പദവി ലഭിച്ചു നാഴികക്കല്ലുകൾ
2015 - 16 വർഷത്തെ ബീ സോൺ ഇൻറർ സോൺ കലാകീരിടം നേടി പ്രദേശം
ഫറൂഖ് റെയിൽവെ സ്റ്റേഷനിൽ നിന്നും അഞ്ച് കിലോമീറ്റർ ദൂരത്തുള്ള ഇരുമൂളി പറമ്പ് എന്ന ചെറിയ കുന്നിൻ പ്രദേശത്ത് ആണ് ഈ സ്ഥാപനം നിലകൊള്ളുന്നത്.
കോഴിക്കോട്  നഗരത്തിൽ നിന്നും 15 കിലോമീറ്റർ ആണ് ഇവിടേക്ക് ദൂരം.
ഇവിടത്തെ പോസ്റ്റ് ഓഫീസും കോളേജിന്റെ പേരിലാണ് അറിയപ്പെടുന്നത്.
വകുപ്പുകൾ ഭാഷ - സാഹിത്യ പഠനം
മലയാളം, അറബി, ഇംഗ്ലീഷ് എന്നീ ഭാഷകളുടെ പഠനത്തിനായി പ്രത്യേകം പ്രത്യേകം പഠന വിഭാഗങ്ങൾ ഫാറൂഖിലുണ്ട്.
ഇവയിൽ അറബി, ഇംഗ്ലീഷ് എന്നിവയിൽ ബിരുദാനന്തര പ്രോഗ്രാമുകൾ ചെയ്യാനവസരമുണ്ട്.
കൂടാതെ കോഴിക്കോട് സർവ്വകലാശാലയ്ക്ക് കീഴിലെ ഗവേഷണ കേന്ദ്രങ്ങളുമാണ്.
കൂടാതെ ഹിന്ദി, ഉറുദു എന്നീ ഭാഷകൾ രണ്ടാം ഭാഷയായി പഠിക്കാനവസരമുണ്ട്.
1948ൽ ഫാറൂഖ് കോളേജ് ആരംഭിച്ച കാലം തൊട്ടേ മലയാള പഠന വകുപ്പ് ഉണ്ട്.
കോമൺ ക്ലാസ്സ് (മുമ്പ് രണ്ടാം ഭാഷ) ആയാണ് മലയാളം പഠിപ്പിച്ചിരുന്നത്.
പിന്നീട് മലയാളം -സോഷ്യോളജി ഡബ്ൾ മെയ്ൻ പഠിക്കാവുന്ന ഒരു വകുപ്പായി പരിണമിച്ചു.
1990 ൽ മലയാള പഠനവകുപ്പ് സ്വതന്ത്ര വകുപ്പായി മാറി.
ഉത്തരേന്ത്യയിലെ അറിയപ്പെടുന്ന മലയാള പഠനവകുപ്പുകളിൽ ഒന്നാണ് ഫാറൂഖ് കോളേജിലേത്.
2020 ജനുവരിയിൽ കോഴിക്കോട് സെന്റ് ജോസഫ് ദേവഗിരി സംഘടിപ്പിച്ച ഋതം കലാ സാഹിത്യ സാംസ്കാരിക പരിപാടിയിൽ 2018-19 വർഷത്തെ പഠന വകുപ്പ് നടത്തിയ പ്രവർത്തനങ്ങളെ പരിഗണിച്ച് ഫാറൂഖ് കോളേജ് മലയാള വിഭാഗത്തെ കേരളത്തിലെ മികച്ച മലയാള വിഭാഗമായി തിരഞ്ഞെടുത്തിരുന്നു.
പ്രശസ്തരുമായ നിരവധി സാഹിത്യ- സാമൂഹ്യ-സാംസ്കാരിക രംഗത്തെ പ്രമുഖർ മലയാള പഠനവകുപ്പിൽ അധ്യാപകരായിരുന്നു.
പ്രൊഫ. എ.പി.പി. നമ്പൂതിരി, പ്രൊഫ. കെ.ഇ.
എൻ. കുഞ്ഞഹമ്മദ്, പ്രൊഫ. പി. എ റംല, പ്രൊഫ. സാഹുദ്ദീൻ മയ്യനാട്, പ്രൊഫ. എ ഷാജഹാൻ എന്നിവർ ഇവിടെ അധ്യാപകരായിരുന്നു.
ഡോ. എം. എ റഹ്മാൻ, ഡോ. എം. സി. അബ്ദുൽ നാസർ, ഡോ. പി.വി.പ്രകാശ് ബാബു എന്നിവർ കുറഞ്ഞ കാലം ഇവിടെ സേവനം അനുഷ്ടിച്ചിട്ടുണ്ട്.
Dr. K. E. N. Kunhahammed
നിലവിൽ ഡോ. അസീസ് തരുവണ, കമറുദ്ദീൻ പരപ്പിൽ, ടി മൻസൂറലി, ഡോ. പി. ലക്ഷ്മി പ്രദീപ് എന്നിവരാണ് അധ്യാപകർ.
ഡോ. വി. ഹിക്മത്തുല്ല, ഏ.
ജി ഷീന എന്നിവർ അതിഥി അധ്യാപകരായി സേവനമനുഷ്ടിക്കുന്നുണ്ട്.
2024 ജനുവരി 17 ന് സെമിനാറിൽ വിക്കിപീഡിയ- എ.ഐ സാധ്യതകൾ എന്ന സെഷൻ ശാസ്ത്രം
രസതന്ത്രം Chemistry, ഭൗതികശാസ്ത്രം physics, ജന്തുശാസ്ത്രം Zoology, ഗണിത ശാസ്ത്രം Mathematics, സ്ഥിതിവിവരണ ശാസ്ത്രം statistics എന്നീ പഠന വിഭാഗങ്ങളിൽ ബി.എസ്.സി , എം.എസ്. സി ബിരുദ ബിരുദാനന്തര പ്രോഗ്രാമുകളും ഭൂഗർഭ ശാസ്ത്രം Geology വിഭാഗത്തിൽ ഇന്റഗ്രേറ്റഡ് എം.എസ്. സി യും ഗവേഷണ കേന്ദ്രങ്ങളും (Research Centres) പ്രവർത്തിക്കുന്നു.
സസ്യ ശാസ്ത്ര ബിരുദ പഠന വിഭാഗവും ഇവിടെ ഉണ്ട്.
മാനവികം
ചരിത്ര പഠനം, ഇസ്ലാമിക ചരിത്ര പഠനം, സാമ്പത്തിക ശാസ്ത്ര പഠനം Economics, വാണിജ്യ ശാസ്ത്ര പഠനം Commerce, സാമൂഹ്യ ശാസ്ത്ര പഠനം sociology, ബഹുജന മാധ്യമ പഠനം Journalism, ബഹുമുഖ മാധ്യമപoനം Multimedia, എന്നീ വകുപ്പുകൾ ഫാറൂഖാബാദിലുണ്ട്.
ഇവയിൽ ചരിത്രം, സാമ്പത്തിക ശാസ്ത്ര പഠനം, വാണിജ്യ ശാസ്ത്ര പഠനം എന്നിവ ബിരുദാനന്തര ബിരുദ പ്രോഗ്രാമുകളും ഗവേഷണ കേന്ദ്രമായി ഉള്ള സേവനം ചെയ്യുന്നു.
അവലംബം പുറമെ നിന്നുള്ള കണ്ണികൾ Farook College എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫാറൂഖ് കോളേജ്.
എസി.
ഫാരഡ് ഇംഗ്ലീഷ് വിലാസം https://ml.wikipedia.org/wiki/Farad
അന്താരാഷ്ട്ര ഏകകവ്യവസ്ഥയിൽ ധാരിതയുടെ (കപ്പാസിറ്റൻസ്) ഏകകമാണ് ഫാരഡ് .
മൈക്കിൾ ഫാരഡെയുടെ ബഹുമാനാർത്ഥം നൽകിയതാണ് ഈ പേര്.
F എന്ന ചിഹ്നമാണ് ഫാരഡിന് നൽകാറുള്ളത് നിർവ്വചനം
ഒരു ചാലകം ഒരു കുളൂം ചാർജിനാൽ ചാർജ് ചെയ്യപ്പെടുമ്പോൾ അതിന്റെ പൊട്ടൻഷ്യൽ ഒരു വോൾട്ട് കൂടിയാൽ ആ ചാലകത്തിന്റെ കപ്പാസിറ്റൻസ് ഒരു ഫാരഡ് ആയിരിക്കും ചരിത്രം
ലാറ്റിമർ ക്ലാർക്ക് എന്നയാളാണ് 1861 ൽ മൈക്കൽ ഫാരഡെയുടെ ബഹുമാനാർത്ഥം ഈ പേര് നിർദ്ദേശിച്ചത്.
എന്നാൽ ചാർജിന്റെ യൂണിറ്റായിട്ടായിരുന്നു നിർദ്ദേശം യൂണിറ്റ്
1 ഫാരഡ് എന്നത് വളരെ കൂടിയ അളവാണ്.
സാധാരണ കപ്പാസിറ്റുകളുടെ ധാരിത മൈക്രോഫാരഡുകളിലും മറ്റുമാണ് വരുന്നത്.
പൈക്കോഫാരഡ് (pF), മൈക്രോഫാരഡ് (μF) എന്നിവയാണ് സാധാരണ ഉപയോഗത്തിൽ വരുന്ന അളവുകൾ.
സൂപ്പർ കപ്പാസിറ്ററുകളുടെ വരവോടെ മില്ലിഫാരഡ് (mF), ഫാരഡ് (F) എന്നീ യൂണിറ്റുകളും ഉപയോഗിച്ചുവരുന്നു.
അവലംബം ↑ http://electronics.howstuffworks.com/capacitor2.htm
ഫാറം വിദ്യാഭ്യാസ സമ്പ്രദായം
ഇംഗ്ലണ്ടിലും സാമന്തരാജ്യങ്ങളായിരുന്ന കോമൺവെൽത്ത് രാജ്യങ്ങളിലും നൂറ്റാണ്ടുകളായി നിലനിന്നിരുന്ന വിദ്യാഭ്യാസപദ്ധതിയായിരുന്നു ഫാറം വിദ്യാഭ്യാസ സമ്പ്രദായം .
ഇപ്പോഴും പല കോമൺവെൽത്ത് രാജ്യങ്ങളിലും, ഇംഗ്ലണ്ടിലെ പല പ്രവിശ്യകളിലും ഈ രീതി പിന്തുടരുന്നുണ്ടു്.
ബ്രിട്ടീഷ് അധീനതയിൽ ആയിരുന്നതിനാൽ ഇന്ത്യയിലെ മിക്ക നാട്ടു രാജ്യങ്ങളിലും ഫാറം വിദ്യാഭ്യാസ സമ്പ്രദായം നിലനിന്നിരുന്നു.
സ്വാതന്ത്ര്യം കിട്ടി ഒന്നു രണ്ടു പതിറ്റാണ്ടുകൾ കൊണ്ടാണ് ഇന്നുള്ള രീതിയിൽ  4+3+3 +2 എന്നുള്ള രീതിയിലേക്ക് ഇന്ത്യയിലെ വിദ്യാഭ്യാസ സമ്പ്രദായം മാറിയത്.
കേരളത്തിൽ നിലവിലിരുന്ന ഫാറം വിദ്യാഭ്യാസ സമ്പ്രദായം
കേരളത്തിൽ തിരുവിതാംകൂർ, കൊച്ചി, മലബാർ എന്നീ മൂന്നു പ്രവിശ്യകളിലും ഫാറം വിദ്യാഭ്യാസ സമ്പ്രദായം നിലനിന്നിരുന്നു.
1,2,3,4,4.5, ഫസ്റ്റ്, സെക്കൻഡ്, തേർഡ്, ഫോർത്ത്, ഫിഫ്ത്ത്, സിക്സ്ത്ത് - മൊത്തം 11 കൊല്ലം) എന്ന സമ്പ്രദായത്തിലുള്ള വിദ്യാഭ്യാസമായിരുന്നു നിലനിന്നിരുന്നത്.
ഇതിൽ സിക്സ്ത്ത് ഫാറം എന്നത് ഏകദേശം ഇന്നത്തെ പത്താം ക്ലാസ്സിനു തുല്യമായിരുന്നു.
സിക്സ്ത്ത് ഫാറത്തിനു ശേഷം 2 വർഷത്തെ ഇന്റർമീഡിയറ്റ് പിന്നെ ബിരുദ കൊഴ്സ്.
ഈ സമ്പ്രദായത്തിൽ 4ആം കാസ് കഴിഞ്ഞ് 4.5 എന്ന ഒരു ക്ലാസ്സ് ഉണ്ടായിരുന്നു.
ഇത് തിരുവിതാം‌കൂറിലും കൊച്ചിയിലും നിലനിന്നിരുന്ന വിദ്യാഭ്യാസരീതിയെ ഏകീകരിക്കാൻ ചെയ്തത് ആണെന്ന് കരുതുന്നു,
കേരളത്തിൽ നിലവിലിരുന്ന ഫാറം വിദ്യാഭ്യാസ സമ്പ്രദായവും ഇന്നത്തെ രീതിയുമായുള്ള താരതമ്യം താഴത്തെ പട്ടികയിൽ കൊടുത്തിരിക്കുന്നു.
ഇന്നത്തെ രീതി ഫാറം വിദ്യാഭ്യാസ സമ്പ്രദായം 1 1 2 2 3 3 4 4 5 ഒന്നാം ഫാറം (ഫസ്റ്റ് ഫാറം) 6 രണ്ടാം ഫാറം (സെക്കന്റ് ഫാറം) 7 മൂന്നാം ഫാറം (തേർഡ് ഫാറം) 8 നാലാം ഫാറം (ഫോർത്ത് ഫാറം) 9 അഞ്ചാം ഫാറം (ഫിഫ്ത് ഫാറം) 10 ആറാം ഫാറം (സിക്സ്ത് ഫാറം)
ഫാറൂഖ് ലുഖ്മാൻ
വിദേശത്തുനിന്ന് ആദ്യമായി പ്രസിദ്ധീകരണമാരംഭിച്ച സമ്പൂർണ മലയാള ദിനപത്രമായ മലയാളം ന്യൂസിന്റെ സ്ഥാപക പത്രാധിപരാണ് ഫാറൂഖ് ലുഖ്മാൻ .
1935 ൽ യെമനിലെ ഏദനിൽ ജനനം.
പിതാവ്: പ്രമുഖ മാധ്യമ പ്രവർത്തകനായ മുഹമ്മദലി ലുഖ്മാൻ.
ബ്രിട്ടീഷ് ഗ്രാമർ സ്‌കൂൾ, മുംബൈ സെന്റ് സേവ്യേഴ്‌സ് കോളേജ് എന്നിവിടങ്ങളിലെ വിദ്യാഭ്യാസത്തിനു ശേഷം അമേരിക്കയിലെ കൊളംബിയ സർവകലാശാലയിൽനിന്ന് പത്രപ്രവർത്തനത്തിൽ ബിരുദാനന്തര ബിരുദവും നേടി.
പത്രപ്രവർത്തന രംഗത്ത്‌
ഏദനിൽ പിതാവ് മുഹമ്മദലി ലുഖ്മാൻ നടത്തിയിരുന്ന അറബി ദിനപത്രമായ ഫതഉൽ ജസീറയുടെയും ഇംഗ്ലീഷ് വാരികയായ ഏദൻ ക്രോണിക്കിളിന്റെയും എഡിറ്റർ പദവിയിലൂടെയായിരുന്നു രംഗപ്രവേശം.
ഡെയ്‌ലി മെയിൽ, ഫിനാൻഷ്യൽ ടൈംസ്, ന്യൂയോർക്ക് ടൈംസ്, ന്യൂസ് വീക്ക് എന്നിവയുടെ ലേഖകനായും പ്രവർത്തിച്ചു.
പ്രസാധകരായ ഹിഷാം അലി ഹാഫിസ്, മുഹമ്മദലി ഹാഫിസ് സഹോദരന്മാരോടൊപ്പം ചേർന്ന് പ്രവർത്തിക്കാനായി 1975 ൽ ജിദ്ദയിലേക്കു വരികയും  അറബ് ന്യൂസിന്റെ പ്രഥമ മാനേജിംഗ് എഡിറ്ററായി ചുമതലയേൽക്കുകയും ചെയ്തു.
അറബ് ലോകത്തെ പ്രഥമ സാമ്പത്തിക ദിനപത്രമായ ഇഖ്തിസാദിയയുടെ മാനേജിംഗ് എഡിറ്ററായും പ്രവർത്തിച്ചു.
സൗദി റിസർച്ച് ആന്റ് പബ്ലിഷിംഗ് കമ്പനിയുടെ പത്രപ്രവർത്തന പരിശീലന കേന്ദ്രം ഡയറക്ടറായും പ്രസാധകരായ ഹാഫിസ് സഹോദരന്മാരുടെ ഉപദേഷ്ടാവായും പ്രവർത്തിച്ചിട്ടുണ്ട്.
ഇന്ദിരാഗാന്ധി, രാജീവ് ഗാന്ധി, പാകിസ്താൻ പ്രധാനമന്ത്രിയായിരുന്ന ബേനസീർ ഭൂട്ടോ, ഫിലിപ്പൈൻസ് പ്രസിഡന്റായിരുന്ന ഇമൽഡ മാർക്വേസ്, പാകിസ്താൻ പ്രസിഡന്റായിരുന്ന സിയാവുൽ ഹഖ് തുടങ്ങി വിവിധ ലോക നേതാക്കളെ ഇന്റർവ്യൂ ചെയ്തിട്ടുണ്ട്.
മലയാളം ന്യൂസ്
1998 ൽ ഗൾഫ് മേഖലയിലെ മലയാളികളുടെ അവഗണിക്കാനാവാത്ത സാന്നിധ്യം തിരിച്ചറിഞ്ഞ് മലയാള ഭാഷയിൽ ഒരു പത്രം എന്ന ആശയം പ്രസാധകരായ മുഹമ്മദലി ഹാഫിസ്, ഹിഷാം അലി ഹാഫിസ് സഹോദരന്മാർക്കു മുമ്പാകെ സമർപ്പിച്ച് അംഗീകാരം നേടി.
ഇതിനാവശ്യമായ പത്രപ്രവർത്തകരെ കേരളത്തിലെത്തി വിവിധ പത്രങ്ങളിൽനിന്ന് കണ്ടെത്തിയതും ഫാറുഖ് ലുഖ്മാൻ തന്നെ.
തുടർന്ന് 1999 ഏപ്രിൽ 16 ന് മലയാളം ന്യൂസ് പ്രസിദ്ധീകരണം തുടങ്ങി.
2012 ൽ വിരമിക്കുന്നതുവരെ അദ്ദേഹം മുഖ്യ പത്രാധിപ സ്ഥാനത്തു തുടർന്നു.
മലയാളം ന്യൂസ് എഡിറ്റർ ഇൻ ചീഫ് ആയിരിക്കേ തന്നെ ഉർദു ന്യൂസ്, ഉർദു മാഗസിൻ എന്നിവയുടെയും മുഖ്യ പത്രാധിപ സ്ഥാനവും അലങ്കരിച്ചു.
ഗ്രന്ഥങ്ങൾ, ലേഖന സമാഹാരങ്ങൾ
1970 ൽ ആധുനിക യെമനെക്കുറിച്ചുള്ള ആധികാരിക പഠനം പുസ്തകമായി പ്രസിദ്ധീകരിച്ചു.
അറബിയിലും ഇംഗ്ലീഷിലുമായി ഒട്ടേറെ ഗ്രന്ഥങ്ങൾ രചിച്ചിട്ടുണ്ട്.
അറബിയിൽ പ്രസിദ്ധീകരിച്ച ആലം ബിലാ ഹുദൂദ് (അതിരുകളില്ലാത്ത ലോകം), തായ്‌വാന്റെ കഥ, ഇന്ത്യൻ കറിക്കൂട്ടുകൾ എന്നിവ പ്രമുഖ കൃതികളാണ്.
വിരൽപാടുകൾ എന്ന പേരിൽ മുന്നൂറു പ്രമുഖ വ്യക്തികളുടെ ജീവചരിത്രക്കുറിപ്പുകൾ പ്രസിദ്ധീകരിച്ചിട്ടുണ്ട്.
പ്രസാധകരായ ഹാഫിസ് സഹോദരന്മാരുടെ ജീവചരിത്രവും അറബ് ലോകത്തെ ഏറ്റവും പ്രസിദ്ധനായ കാലിഗ്രഫിസ്റ്റ് ഈജിപ്തുകാരൻ സയ്യിദ് ഇബ്രാഹിമിന്റെ ജീവചരിത്രവും ഫാറൂഖ് ലുഖ്മാന്റെ കൃതികളിൽ പെടും.
അറബി ഭാഷയിൽ മാത്രം അയ്യായിരത്തിൽപരം ലേഖനങ്ങൾ പ്രസിദ്ധീകരിച്ചിട്ടുള്ള ലുഖ്മാൻ പന്ത്രണ്ടു രാജ്യങ്ങളിൽ നിന്നായി പ്രസിദ്ധീകരിക്കുന്ന ശർഖുൽ ഔസത്തിന്റെയും ഇഖ്തിസാദിയ പത്രത്തിന്റെയും സ്ഥിരം കോളമിസ്റ്റായും സേവനമനുഷ്ഠിച്ചിട്ടുണ്ട്.
ഇന്ത്യയെക്കുറിച്ചു മാത്രം നൂറിൽപരം ലേഖനങ്ങളെഴുതി.
ഭാര്യ: ബറക ഹമൂദ്.
മക്കൾ: അന്താരാഷ്ട്ര നിയമത്തിൽ ഡോക്ടറേറ്റ് നേടിയ ആദ്യത്തെ അറബ് വനിതയായ ഡോ. വാഹി ലുഖ്മാൻ (ജിദ്ദ കിംഗ് അബ്ദുൽ അസീസ് യൂനിവേഴ്‌സിറ്റി), ദാഫർ ലുഖ്മാൻ (ദുബായ്), യുംന് (പത്രപ്രവർത്തക), അബ്ദുല്ല (ദുബായ്), മാഹിർ ലുഖ്മാൻ (ദുബായ്).
ഫാറൂഖ് ഷെയ്ക്ക്
ഇന്ത്യൻ നടനും, ജീവകാരുണ്യപ്രവർത്തകനും,  ജനപ്രിയ ടെലിവിഷൻ അവതാരകനും ആയിരുന്നു ഫാറൂഖ് ഷെയ്ക്ക് (25 മാർച്ച് 1948 - 28 ഡിസംബർ 2013).
1977 മുതൽ 1989 വരെ ഹിന്ദി ചലച്ചിത്രങ്ങളിലും, 1988 മുതൽ 2002 വരെ ടെലിവിഷൻ പരിപാടികളിലും അദ്ദേഹം സജീവമായിരുന്നു.2008 ൽ ചലച്ചിത്രരംഗത്ത് വീണ്ടും സാന്നിദ്ധ്യമറിയിച്ച ഫാറൂഖ് 2013 ഡിസംബർ 28 ന്  തന്റെ മരണം വരെ  രംഗത്ത്  തുടർന്നു.
സമാന്തര സിനിമ അല്ലെങ്കിൽ നവസിനിമാരംഗമായിരുന്നു അദ്ദേഹത്തിന്റെ പ്രധാന മണ്ഡലം .
സത്യജിത് റേ , മുസഫർ അലി , ഹൃഷികേശ് മുഖർജി , കേതൻ മേത്ത തുടങ്ങിയ സംവിധായകർക്കൊപ്പം പ്രവർത്തിച്ചിട്ടുണ്ട് .
ടെലിവിഷൻ പരമ്പരകളിൽ പ്രത്യക്ഷപ്പെട്ട ഫാറൂഖ്, ഫിറോസ് അബ്ബാസ് ഖാൻ സംവിധാനം ചെയ്ത തുമാരി അമൃതാ (1992)യിൽ, ശബാന ആസ്മിയോടൊപ്പം പ്രധാനവേഷത്തിൽ അഭിനയിച്ചു .
ടി.വി. ഷോ ആയ ജീന ഇസി കാ നാം ഹെ (സീസൺ 1) അവതരിപ്പിക്കുകയും ചെയ്തു.
ലാഹോറിലെ പ്രകടനത്തിനു മികച്ച സഹനടനുള്ള 2010 ലെ ദേശീയ ചലച്ചിത്ര പുരസ്കാരവും നേടിയിട്ടുണ്ട് വ്യക്തി ജീവിതം
1948 ൽ ഗുജറാത്തിലെ വഡോദരയിലെ അംറോലി ഗ്രാമത്തിൽ  മുസ്തഫ ശൈഖിന്റെയും  ഫരീദയുടെയും മകനായി  ജനിച്ചു.
അദ്ദേഹത്തിന്റെ പിതാവ് മുസ്തഫ ഷെയ്ക്ക് മുംബൈ യിൽ സ്ഥിര താമസമാക്കിയ ഒരു അഭിഭാഷകനായിരുന്നു.
അദ്ദേഹത്തിന്റെ കുടുംബം ഗുജറാത്തിലെ ബൻചുക് ജില്ലയിലെ  ഹൻസോട്ട് ഗ്രാമത്തിൽ നിന്നും വന്നവരായിരുന്നു.
ഷെയ്ഖിന്റെ കുടുംബം ജമീന്ദാർമാർ (ഭൂവുടമകൾ) ആയിരുന്നു അതുകൊണ്ടു തന്നെ അദ്ദേഹം ആഡംബര പരിസരത്തിൽ വളർന്നു.
അഞ്ച് കുട്ടികളിൽ മൂത്ത മകനായ ഫാറൂഖ് ഷെയ്ക്ക് മുംബൈയിലെ നാഗ്‌പാഡയിൽ വളർന്നു.
മുംബൈയിലെ സെന്റ് മേരീസ് സ്കൂളിൽ പഠിച്ച ഷെയ്ഖ് മുംബൈയിലെ സെന്റ് സേവിയേഴ്സ് കോളേജിൽ നിന്നും ബിരുദം നേടി.
തുടർന്ന് അദ്ദേഹം മുംബൈ സിദ്ധാർഥ് കോളേജിൽ നിയമം പഠിച്ചു.
അദ്ദേഹത്തിന്റെ പിതാവ് വിജയിച്ചതും കേൾവിക്കേട്ടതുമായ അഭിഭാഷകനായിരുന്നു.
അതുകൊണ്ടുതന്നെ ഫാറൂഖ് ഷെയ്ക്കിനെയും അഭിഭാഷകനാകാൻ അയാൾ ആഗ്രഹിച്ചു.
നിയമം തന്റെ പ്രൊഫഷണലിനോട് ബന്ധപ്പെടുന്നതിൽ ഫാറൂഖ് ഷെയ്ക്ക് പരാജയപ്പെട്ടതിനെത്തുടർന്ന് ഷെയ്ഖ് അഭിനയം തൊഴിലായി തെരെഞ്ഞെടുത്തു.
↑ Getting nostalgic about Farooq Sheikh Rediff.com, 4 September 2008.
↑ Writing its own destiny Archived 11 September 2012 at Archive.is Screen, Namita Nivas, 28 November 2008.
↑ "And the National Award goes to..."
17 September 2010.
മക്കെന്നാസ് ഗോൾഡ് ഇംഗ്ലീഷ് വിലാസം https://ml.wikipedia.org/wiki/Mackenna%27s_Gold
വെസ്റ്റേൺ വിഭാഗത്തിൽ പെട്ട ഒരു അമേരിക്കൻ ചലച്ചിത്രം ആണ് മക്കെന്നാസ് ഗോൾഡ്‌ .
1969-ൽ ആണ് ഈ ചിത്രം പുറത്തിറങ്ങിയത്‌.
ഹെക് അലെൻ , വിൽ ഹെൻട്രി എന്ന തൂലികാ നാമത്തിൽ എഴുതിയ ഇതേ പേരിലുള്ള നോവൽ ആണ് ഈ ചലച്ചിത്രത്തിൻറെ ഇതിവൃത്തം.
ഗ്രിഗറി പെക്ക് ആണ് ഇതിൽ മക്കെന്ന എന്നാ കേന്ദ്ര കഥാപാത്രത്തെ അവതരിപ്പിച്ചത്.
ജോൺ കൊളറാഡോയായി ഒമർ ഷെരീഫും ഇഗ്ന ബർഗ്മാനായി കാമില്ല സ്പാർവും വേഷമിട്ടു.
സ്വർണം എന്ന ലോഹം ഒരു കൂട്ടം മനുഷ്യരിലുണ്ടാക്കുന്ന പ്രലോഭനമാണ് സിനിമയിലെ കഥ.
ഒരു ഐതിഹ്യമനുസരിച്ച് "കാനൻ ഡെൽ ഓറോ" എന്ന സ്ഥലത്ത് വലിയ തോതിലുള്ള സമ്പത്ത് സ്വർണ്ണമായി ഒളിഞ്ഞു കിടക്കുന്നു.
അപ്പാച്ചെകളുടെ ആത്മാക്കളാണ് ഈ സമ്പത്തിനു കാവൽ നില്ക്കുന്നതെന്നാണ് പ്രാദേശിക വിശ്വാസം.
ആഡംസ് എന്നു പേരുള്ള ഒരു വ്യക്തി തന്റെ ചെറുപ്പകാലത്ത് മറ്റു പലരോടൊപ്പം ഈ സമ്പത്ത് കണ്ടിരുന്നു.
പക്ഷേ റെഡ് ഇന്ത്യൻ യോദ്ധാക്കൾ ആഡംസിന്റെ കൂടെയുള്ളവരെ അപായപ്പെടുത്തുകയും ആഡംസിനെ അന്ധനാക്കി മരുഭൂമിയിൽ ഉപേക്ഷിക്കുകയും ചെയ്തു.
വർഷങ്ങൾക്കു ശേഷം പോലീസ് മേധാവിയായ ജോൺ മക്കന്ന ( ഗ്രിഗറി പെക്ക് ) പ്രയറി ഡോഗ് (എഡ്വാർഡോ സിയാന്നെല്ലി) എന്ന റെഡ് ഇന്ത്യൻ മന്ത്രവാദിയെ തന്നെ ആക്രമിക്കാൻ ശ്രമിക്കവേ വെടിവച്ചു പരിക്കേൽപ്പിച്ചു.
മക്കന്ന അയാളെ മരണത്തിൽ നിന്നു രക്ഷിക്കാൻ പിന്നീടു ശ്രമിക്കുന്നുവെങ്കിലും സാധിക്കുന്നില്ല.
മരിക്കുന്നതിന് മുന്പ് പ്രയറിഡോഗ് തന്റെ കൈവശമുണ്ടായിരുന്ന നിധി ഒളിഞ്ഞിരിക്കുന്ന സ്ഥലത്തേയ്ക്കു നയിക്കുന്ന പ്രചീനമായ മാപ്പ് മക്കന്നായ്ക്കു നല്കി.
മക്കന്നായ്ക്ക് ഇക്കാര്യം വിശ്വസനീയമായി തോന്നിയില്ല.
സന്ദേഹമുളവാക്കുന്നതായ ഒരു അറിവായിരുന്നെങ്കിലും കത്തിച്ചു കളയുന്നതിനു മുമ്പ് മക്കന്ന മാപ്പ് ഹൃദിസ്ഥമാക്കിയിരുന്നു.
അതിനിടയ്ക്ക്, മെക്സിക്ക ൻ കുറ്റവാളി ജോൺ കൊളറാഡൊയും ( ഒമർ ഷെരീഫ് ) സംഘവും  സ്വർണ്ണം ഇരിക്കുന്ന സ്ഥലത്തേയ്ക്കു നയിക്കാൻ പര്യാപ്തമായ ആ മാപ്പു ലഭിക്കുന്നതിനായി പ്രയറിഡോഗിനെ പിന്തുടരുന്നുണ്ടായിരുന്നു; അവരെ പിന്തുടർന്ന് യു.എസ്. അശ്വസൈനികരും.
മുന്നോട്ടുള്ള യാത്രയിൽ ജോൺ കൊളറാഡൊയും സംഘവും ഹാഡ്ലെബർഗ് എന്ന ആ ടൌണിലെ പഴയ ന്യായാധിപന്റെ വീട് ഒരു ഇടത്താവളമാക്കി.
പിന്നീട് അവിടം വിടുന്നതിനു മുമ്പ് അവർ അദ്ദേഹത്തെ വെടിവച്ചു കൊല്ലുകയും യാത്രയ്ക്കുള്ള ഭക്ഷണം, കുതിരകൾ എന്നിവ അവിടെ നിന്നു തട്ടിയെടുക്കുകയും ചെയ്തു.
അതുകൂടാതെ അദ്ദേഹത്തിന്റെ മകൾ ഇന്ഗ ബർഗ്മാനെ ( കാമില്ല സ്പാർവ് ) തട്ടിക്കൊണ്ടു പോകുകയും ചെയ്തു.
കൊളറാഡോ കരുതിയത് ഇന്ഗ ന്യായാധിപന്റെ ഭാര്യയാണെന്നാണ്.
അശ്വസൈനികുരുടെ പിടിയിലായാൽ ന്യായാധിപന്റെ ഭാര്യയെ ബന്ദിയാക്കിവച്ചു വിലപേശലിനായാണ് ഈ തട്ടിയെടുക്കൽകൂടി ഇതോടൊപ്പം നടത്തിയത്.
പ്രയറിഡോഗിന്റെ മൃതദേഹം മറവുചെയ്യാൻ ശ്രമിക്കവേ കൊളറാഡൊ, മക്കന്നയെ കണ്ടെത്തി.
മക്കന്ന മാപ്പ് കത്തിച്ച കളഞ്ഞുവെന്നു മനസ്സിലായ കൊളറാഡൊ തടവുകാരനായി അദ്ദേഹത്തെയും കൂടെക്കൂട്ടി.
മാപ്പ് ഇതിനകം ഹൃദിസ്ഥമാക്കിയ മക്കന്ന നിധിയിരിക്കുന്നിടത്തേയ്ക്കു അവരെ നയിക്കുവാൻ നിർബന്ധിതനായിത്തീർന്നു.
അവർ പ്രയറിഡോഗിന്റെ മൃതശരീരം കുതിരപ്പുറത്തു കെട്ടിവച്ച് കൊളറാഡോയുടെ പഴയ ഒളിസങ്കേതിത്തിലെത്തിച്ചു.
ഈ സംഘം അനേകം കവർച്ചക്കാരും കൊലപാതകികളും നിയമലംഘകരും മറ്റും അടങ്ങിയതായിരുന്നു.
സംഘത്തിലെ സാഞ്ചസ് (Keenan Wynn) എന്നയാൾ കൊളറാഡോയുടെ വലംകൈയായിരുന്നു.
സംഘത്തിൽ ഏതാനും റെഡ് ഇന്ത്യക്കാരുമുണ്ടായിരുന്നു.
കോലംകെട്ട ഒരു അപ്പാച്ചെ പോരാളിയായ ഹചിതയും (Ted Cassidy) റെഡ് ഇന്ത്യാക്കാരോടൊപ്പമുണ്ട്.
കൊളറാഡൊയ്ക്കു ഏതാനും വർഷങ്ങൾക്കു മുമ്പ് മക്കന്നായുമായി ചില കണക്കു തീർക്കലുകൾ ബാക്കിയുണ്ട്.
അക്കാലത്ത് മാർഷലിന്റെ ഇടപെടലിന്റെ ഫലമായി അയാൾക്ക് അവിടെ നിന്ന് ഓടിപ്പോകേണ്ടി വന്നിരുന്നു.
മക്കന്നയുടെ പഴയകാല കാമുകിയായ അപ്പാച്ചെ യുവതി ഹാഷ്കെ ( ജൂലിയ ന്യൂമാർ ) യും കൊളറാഡോയുടെ സംഘത്തില്ത്തന്നെയുണ്ട്.
അടുത്ത ദിവസം രാവിലെ കൊളറാഡോയുടെ പഴയ സുഹൃത്തായ ബെൻ ബക്കർ (Eli Wallach) എന്ന ചൂതാട്ടക്കാരൻ ടൌണിൽ നിന്നുള്ള ഒരു സംഘവുമായെത്തി.
അവരും സ്വർണ്ണവേട്ടയ്ക്കിറങ്ങയതായിരുന്നു.
ഈ ബെൻ ബക്കറും ഹാഡിൽബർഗിൽ നിന്നള്ളയാള് ആയിരുന്നു.
നിധിയെക്കുറിച്ചുള്ള ബെന്നിന്റെ വർത്തമാനം ഒളിഞ്ഞുനിന്നു കേട്ട രണ്ട് ഇംഗ്ലീഷുകാരുമുണ്ട് (Anthony Quayle and J. Robert Porter) പുതിയതായി എത്തിയ സംഘത്തോടൊപ്പം.
പിന്നെ സംഘത്തിലുള്ളവർ ഒരു പത്രാധിപർ (ലീ ജെ. കോബ്ബ്);  ഒരു കലവറ സൂക്ഷിപ്പുകാരൻ (Burgess Meredith), തന്റെ വിഹിതമായി കിട്ടുന്ന സ്വർണ്ണം ഉപയോഗിച്ച് ഒരു ആരാധനാലയം പണിയണമെന്നു കണക്കു കൂട്ടി വന്നിരിക്കുന്ന ഒരു വൈദികൻ (Raymond Massey) (ഇദ്ദേഹം സ്വയം വിചാരിച്ചിരിക്കുന്നത് ഈ ഉദ്യമത്തിനു ദൈവം തന്നെ നേരിട്ട് നിയോഗിച്ചതാണെന്നാണ്) പിന്നെയൊരു അന്ധൻ (പഴയ നിധി നേരിട്ടു കണ്ടുവെന്നു വിശ്വസിക്കപ്പെടുന്ന കിളവൻ ആഡംസ് (Edward G. Robinson).
കൊളറാഡൊ, ആഡംസിനോട് താൻ സ്വർണ്ണം ഒളിഞ്ഞിരിക്കുന്ന മലയിടുക്കു കണ്ടെത്തിയതും പിന്നീട് അപ്പാച്ചെകളാൽ എങ്ങനെ അന്ധനാക്കപ്പെട്ട് മരുഭൂമിയിൽ ഏകനായി ഉപേക്ഷിക്കപ്പെട്ടുവെന്നുള്ള കഥ മറ്റുള്ളവരോടു പറയുവാൻ പ്രേരിപ്പിച്ചു.
ഈ കഥ സംഘാംഗങ്ങളിൽ മാനസിക പിരിമുറുക്കം ഉണ്ടാക്കി.
മക്കന്ന ടൌണിൽ നിന്നു വന്ന സംഘത്തെ സർജന്റ് ടിബ്സിന്റെ നേതൃത്വത്തിലുള്ള കുതിരപ്പട്ടാളത്തിന്റെ അകമ്പടിയിൽ പോകുവാൻ പ്രേരിപ്പിച്ചുവെങ്കിലും കൊളറാഡൊ അതിന് ഇടങ്കോലിട്ടു.
കൊളറാഡോ ടൌണിലെ സംഘത്തോട് അവരുടെ സ്ഥലത്തെ ജഡ്ജ് മരണമടഞ്ഞത് അപകടത്തിലാണെന്നും പ്രയറിഡോഗിനെ വെടിവച്ചു വധിച്ചത് ജോൺമക്കന്ന ആണെന്നു പറഞ്ഞു ധരിപ്പിക്കുകയും തങ്ങളുടെ പിന്നാലെ തന്ന തുടരുവാൻ നിർദ്ദേശിക്കുയും ചെയ്തു.
കുതിരപ്പട്ടാളം തമ്പടിച്ചിരിക്കുന്നതിനു സമീപം കൊളറാഡോയുടെ സംഘം കടന്നു പോയി.
അവസാന വിശ്രമസ്ഥലമായ വെള്ളച്ചാട്ടത്തിനു സമീപം അവരെത്തിച്ചേർന്നു.
അവിടെവച്ച് കുതിരപ്പട്ടാളം അവരെ പതിയിരുന്നാക്രമിക്കുകയും മക്കന്ന, കൊളറാഡൊ, ഇന്ഗ, ഹാഷ്-കെ, ഹചിത, ഏതാനും ചില സംഘാംഗങ്ങൾ ഒഴികെയുള്ളവരുടെ ഭാവി അനിശ്ചിതത്വത്തിലാകുകയും അവർ കുതിരപ്പടയാളികളുടെ കയ്യാൽ കൊല്ലപ്പെടുകയും ചെയ്തു.